Държавен вестник, бр. 52, 2025 г., стр. 49

БРОЙ  52	
Д Ъ Р Ж А В Е Н  В Е С Т Н И К 	
СТР.  49   
Г л а в а  в т о р а
РЕД ЗА ИЗПЪЛНЕНИЕ НА ПАТРУЛ­
НО-ПОСТОВА ДЕЙНОСТ
Раздел I
Сили и средства за изпълнение на патрул­
но-постова дейност
Чл. 4. (1) Патрулно-постовата дейност се 
изпълнява от полицейски органи, назначени 
в щатно обособени звена за осъществяване 
на охранителна дейност.
(2) Изпълнението на ППД може да се 
възлага и на други полицейски органи извън 
звената по ал. 1.
Чл. 5. Патрулно-постовата дейност може 
да се изпълнява съвместно с други органи 
на МВР и други държавни ведомства/органи 
след предварително съгласуване.
Чл. 6. (1) При изпълнение на ППД се 
ползват следните служебни средства:
1. превозни средства;
2. средства за комуникация;
3. помощни, защитни средства и въоръ­
жение;
4. технически средства и инженерни съо­
ръжения.
(2) Служебните средства по ал. 1 се полз­
ват съобразно спецификата на изпълняваните 
дейности и задачи.
(3) Патрулно-постовата дейност се изпъл­
нява с разпореденото униформено облекло и 
отличителни знаци. 
Раздел II
Наряди за изпълнение на патрулно-постова 
дейност
Чл. 7. (1) Нарядът е състав, включващ един 
или повече служители, осъществяващ задачи 
по чл. 2, ал. 1.
(2) Когато нарядът е в състав от двама и 
повече служители, се определя старши на 
наряда. За старши на наряда се определя 
служителят, заемащ по-висока длъжност, или 
този с по-голям професионален опит, в случай 
че служителите заемат равни длъжности.
(3) Старшият на наряда отговаря за ця­
лостната организация за изпълнение на по­
ставените задачи.
(4) Всеки от служителите в състава на 
наряда носи отговорност за изпълнението на 
поставените му задачи, като служителите от 
наряда изпълняват указанията на старшия 
на наряда.
Чл. 8. В зависимост от състава си нарядът е:
1. самостоятелен – съставен от полицейски 
органи от една структура на МВР по направ­
ление на охранителна дейност;
2. съвместен – съставен от полицейски 
органи по т. 1 и:
а) полицейски органи от други структури 
в МВР;
б) служители от структури извън МВР, 
включително служители от полицейски струк­
тури на други държави, чиято дейност се осъ­
ществява на база на съвместно разработени и 
утвърдени планове и подписани межународни 
документи.
Чл. 9. (1) Нарядът изпълнява ППД на 
територия с граници, определени за съответ­
ната структура на МВР, съгласно заповед на 
министъра на вътрешните работи. 
 (2) За осигуряване на цялостно покриване 
и реагиране на обслужваната територия се 
обособяват участъци за обслужване с опре­
делени граници. Определянето на границите 
на участъците за обслужване се съобразява 
със спецификата и наличната инфраструктура 
на територията по ал. 1.
(3) Границите на обособените участъци 
за обслужване се определят със заповедта за 
организация за изпълнение на ППД.
Чл. 10. Видовете наряди за изпълнение 
на ППД са: 
1. пост; 
2. патрул.
Чл. 11. (1) Постът е наряд за осъществяване 
на охранителна дейност и/или наблюдение на 
обект или територия. 
(2) Постът има определени център и грани­
ци на обслужване. Границите на обслужване 
се определят с указанията към заповедта за 
организация за изпълнение на ППД.
Чл. 12. (1) Постът за охрана на обект е 
наряд за охрана на обекта от противоправ­
ни прояви и/или контрол на спазването на 
установен пропускателен режим и опазване 
на обществения ред в тях. 
(2) Контролно-пропускателен пункт (КПП) 
е вид пост за осъществяване на пропускателен 
режим, контрол и ограничаване на движе­
нието на превозни средства и граждани на 
определена територия. 
(3) При разполагане на КПП на пътища, 
отворени за обществено ползване, същите 
се обозначават с пътни знаци и конуси, като 
съставът на наряда е оборудван със светло­
отразителни жилетки.
Чл. 13. (1) Патрулът е подвижен наряд 
в състав от един или повече служители, 
изпълняващ патрулно-постова дейност в оп­
ределен участък за обслужване за опазване 
на обществения ред и противодействие на 
престъпността.
(2) Патрулът за изпълнение на ППД се 
назначава в границите на един или няколко 
участъка за обслужване за една смяна.